open-index/open-wikipedia-markdown huggingface dataset:
Liechtenstein olympialaisissa

**[[Liechtenstein]]** on osallistunut olympialaisiin vuodesta 1936 lähtien. Se on saavuttanut yhteensä kymmenen mitalia, kaikki alppihiihdossa. Liechtenstein on ainoa maa, joka on saanut mitaleita talviolympialaisista, mutta ei kesäolympialaisista. 

Liechtensteinin ainoa olympiavoittaja on Hanni Wenzel, joka saavutti Lake Placidissa 1980 kultaa pujottelussa ja suurpujottelussa sekä hopeaa syöksylaskussa. Edellisissä olympialaisissa Innsbruckissa 1976 hän oli saanut pronssia pujottelussa. Hänen veljensä Andreas Wenzel sai suurpujottelussa hopeaa Lake Placidissa 1980 ja pronssia Sarajevossa 1984. Willy Frommelt sai pronssia pujottelussa Innsbruckissa 1976, samoin veljensä Paul Frommelt Calgaryssa 1988. Ursula Konzett saavutti pujottelupronssia Sarajevossa 1984 ja Tina Weirather pronssia supersuurpujottelussa Pyeongchangissa 2018.

Liechtenstein on olympiahistorian menestynein maa asukaslukuun suhteutettuna. 

## Mitalit lajeittain

## Mitalit olympialaisittain

## Olympiamitalistit

## Lähteet
Firmus

**Firmus** (hallitsijanimeltään *Firmus perpertuus victor semper [[Augustus (arvonimi)|Augustus]]*, k. 374 tai 375) oli roomalainen sotilas ja usurpaattori, joka julistautui Rooman keisariksi Mauretaniassa vuonna 372 keisari Valentinianus I:n hallituskaudella. 

Hän oli maurilaisen ruhtinaan Nubelin poika, ja toimi Valentinianuksen alaisena Mauretanian rajajoukkojen komentajana, *dux Mauretaniae*, julistautuessaan augustukseksi vuonna 372. Piirtokirjoituksissaan Firmus toteaa olevansa *perpertuus victor semper [[Augustus (arvonimi)|augustus]]*, . Tästä huolimatta roomalainen sotapäällikkö, ratsuväenkomentaja Flavius Theodosius, myöhemmän keisari Theodosius Suuren isä, kukisti hänet jo vuoden tai viimeistään kahden kuluttua. 

Kukistumisensa jälkeen Firmus teki luultavasti itsemurhan vuonna 374 tai 375. Hänellä oli viisi veljeä, joista vanhin, nimeltään Gildo, loi myöhemmin menestyksekkään sotilasuran Rooman armeijassa.

## Lähteet
*
Janne Savolainen

**Janne Antero Savolainen**  (s. 21. tammikuuta 1969 Kuopio) on entinen suomalainen jalkapalloilija. Hän oli urallaan monipuolinen keskikenttäpelaaja. Savolaisen pääsarjadebyytti tapahtui kaudella 1989. Hän palasi uransa aikana lähes 300 Veikkausliiga-ottelua.

## Saavutukset
*Suomen mestaruus 1999, 2000
*Pronssia 1997
*Suomen Cup mestaruus 1989
Impetigo (yhtye)

**Impetigo** on yhdysvaltalainen goregrind-yhtye, joka on perustettu vuonna 1987. 

## Jäsenet
*Stevo Dobbins – laulu, basso
*Mark Sawickis – kitara
*Dan Malin – rummut 
*Scotty – kitara

## Tuotanto
**All We Need Is Cheez* (1987, live demo)
**Giallo* (1989, demo)
**Ultimo Mondo Cannibale* (1990)
**Antefatto* (1991, split 7" EP)(Blood)
**Buio Omega* (1991, 7" EP)
**Faceless* (1991, 7" EP)
**Horror of the Zombies* (1992)
**Primitives* (1999, split 7" EP) (Transgressor)
**Giallo* (1999, 10" picture disc)
**All We Need Is Cheez* (1999)
**Ultimo Mondo Cannibale* (1999, 12")
**Late Night Necrophiliac Fun* (1999, split) (Ingrowing)
**Faceless* (2000, mCD/7" EP)
**Buio Omega* (2000, mCD/CD-ROM)
**Giallo/Antefatto* (2000)
**Horror of the Zombies* (2001, LP)
**Ultimo Mondo Cannibale* "uudistettu" (2006)
**Horror of the Zombies* "uudistettu" (2007)
**Live Total Zombie Gore Holocaust* (2008, Live)
**Defiling The Stage* (2010, DVD)

## Lähteet
* http://www.allmusic.com/artist/impetigo-p13268/biography
Etta Scollo

**Etta Scollo** (s. 27. toukokuuta 1958 Catania, Italia) on italialainen laulaja ja lauluntekijä.

Scollo syntyi Cataniassa, Italiassa, ja muutti Torinoon opiskelemaan arkkitehtuuria. Hän kuitenkin jätti opiskelut aloittaakseen työt musiikin parissa. Scollo työskenteli 1980-luvulla muun muassa Eddie Davisin ja Champion Jack Dupreen kanssa. Pian hän kiinnostui aiempaa enemmän myös pop-musiikista, ja muun muassa levytti Paul McCartneyn kappaleen *Oh! Darling* italiaksi. Scollon musiikkia on 2000-luvulla kuultu elokuvissa Bad Guy – Parittaja ja Palermo Shooting.

## Diskografia

* *Etta Scollo* (1989)
* *Io vivro* (1991)
* *Blu* (1999)
* *Il Bianco del Tempo* (2001)
* *In Concerto (Live CD)* (2002)
* *Casa* (2003)
* *Canta Ro* (2005)
* *Canta Ro in Trio* (2006)
* *Les Siciliens* (2007)
* *Il Fiore Splendente* (2008)
* *Cuoresenza* (2011)
* *Lunaria* (2014)
* *Scollo con Cello: tempo al tempo* (2015) Etta Scollo & Susanne Paul

## Aiheesta muualla

*Kotisivut
HMS Abelia

**HMS Abelia** (viirinumero K184) oli toisessa maailmansodassa Ranskan laivastolle tilattu, mutta Britannian kuninkaallisessa laivastossa palvellut Flower-luokan korvetti.

## Tilaus ja valmistus
Alus tilattiin 8. huhtikuuta 1940 työnumerolla J3840 Ranskan laivastolle Belfastista Harland and Wolffilta. Ranskan antauduttua Britannian hallitus lunasti 6. heinäkuuta 1940 aluksen Kuninkaalliselle laivastolle. Köli laskettiin 19. elokuuta 1940. Alus laskettiin vesille 28. marraskuuta ja valmistui 3. helmikuuta 1941.

## Palvelus
*Abelia* suojasi 23. huhtikuuta 1941 Liverpoolista lähtenyttä saattuetta OB314. Alus suojasi 29. huhtikuuta - 2. toukokuuta  saattuetta HX121. Alus liittyi 14. toukokuuta saattueeseen SC30 ja se saapui saattueen mukana Liverpooliin 20. toukokuuta.

Helmikuussa 1943 alus suojasi saattuetta SC118. Se upotti 7. helmikuuta Saksan laivaston sukellusvene *[[U-6089]]:n*.

Saksan laivaston sukellusveneen laukaisema torpedo osui 9. tammikuuta 1944 alukseen (), joka menetti osuman seurauksena peräsimensä.
 
Alus myytiin 1947 ja siitä tehtiin 1948 kauppalaiva *Kraft*. Se nimettiin uudelleen 1954 *Arne Skontorpiksi*. Alus romutettiin 1966 Norjassa.

### Päälliköt
Aluksen päälliköinä olivat:
*Frank Ardern 27. tammikuuta 1941 - 5. toukokuuta 1943
*Francis Arthur Everett 5. toukokuuta - 27. heinäkuuta 1943
*Robert Inglis Floris 27. heinäkuuta - 24. marraskuuta 1943
*Orme Gordon Stuart 24. marraskuuta 1943 - 5. heinäkuuta 1944
*Donald Swinborne Hutton 5. heinäkuuta 1944 -
*Roy Austin Parker

## Lähteet
*
*
*
*

### Viitteet
Gemini 11

**Gemini 11** (virallisesti **Gemini XI**) oli Yhdysvaltain Gemini-ohjelmaan kuulunut avaruuslento, joka toteutettiin 12.–15. syyskuuta 1966. Se oli yhdeksäs miehitetty Gemini-lento. Aluksen korkeus oli alimmillaan 289,7 km ja ylimmillään 1374,1 km, mikä on ennätys ellei kuulentoja oteta lukuun. Lennon aikana Richard F. Gordon Jr. suoritti kaksi avaruuskävelyä, joista ensimmäinen kesti 33 minuuttia ja toinen 2 tuntia 8 minuuttia.

## Miehistö
Lennon miehistö:
* Richard F. Gordon Jr.
* Charles Conrad Jr.

## Lähteet
Gemini 9

**Gemini 9A** (virallisesti **Gemini IX-A**) oli Gemini-ohjelmaan kuulunut avaruuslento, joka suoritettiin 3. kesäkuuta 1966 – 6. kesäkuuta 1966. Eugene Cernan suoritti lennolla avaruuskävelyn, joka kesti 2 tuntia 7 minuuttia. Avaruuskävelyssä oli tarkoitus käyttää apuvälineitä, joita kutsuttiin käsitteellä AMU (Astronaut Maneuvering Unit). Kuitenkin ongelmaksi tuli painottomuus ja muita seikkoja, joten välineiden noutaminen aluksesta olisi ollut vaikeaa. Näin ollen Eugene Cernan suoritti avaruuskävelyn ilman niitä. Ongelmia oli myös järjestelmän kanssa, joka oli nimeltään ATDA (Augmented Target Docking). Tämän järjestelmän avulla yritettiin telakoitua toiseen alukseen. Kiertoradan alin korkeus oli 158,8 km ja ylin 266,9 km. 

Gemini 9:n alkuperäinen miehistö, astronautit Elliot M. See Jr. ja Charles A. Bassett II saivat surmansa 28. helmikuuta 1966 heidän kaksipaikkaisen T-38 harjoitussuihkuhävittäjän törmätessä huonossa säässä Gemini-avaruusaluksia valmistavaan rakennukseen. Varamiehistön käytöstä johtuen tehtävän nimi sai A-tarkenteen.

## Miehistö
* Eugene Cernan
* Thomas Stafford

## Lähteet
Sabinianus (usurpaattori)

**Sabinianus** (200-luku jaa.) oli roomalaisen African provinssin maaherra ja prokonsuli, joka julistautui Rooman keisariksi Karthagossa vuonna 240 Gordianus III:n hallituskaudella. Hän oli toiminut konsulina vuonna 225 mutta tuntemattomat tapahtumat Gordianus III:n aikana saivat hänet tyytymättömäksi. Sabinianus ei kuitenkaan saavuttanut juurikaan kannatusta ja vallankaappaus epäonnistui Mauretania Caesariensiksen käskynhaltijan Faltonius Restitutianuksen väliintulon ansiosta.

## Lähteet
*
* 
*
*

### Viitteet
August Jakobson

**August Jakobson** (2. syyskuuta 1904 Pärnu – 23. toukokuuta 1963 Tallinna) oli virolainen kirjailija ja valtiomies.

August Jakobson syntyi työläisperheeseen. Vuosina 1926–1928 hän opiskeli Tarton yliopiston taloustieteellisessä ja vuosina 1932–1935 lääketieteellisessä tiedekunnassa. Hänen ensimmäinen romaaninsa, työläisperheen elämästä kertova *Vaeste-patuste alev* ilmestyi vuonna 1927. Kirjailijan varhaistuotannon biologis-naturalistista vaihetta edustavat romaanit *Tuhkur hobune* (”Harmaa hevonen”, 1928–1933) ja *Andruksonide suguvõsa* (”Andruksonien suku”1931–1934). Romaani *Igavesed eestlased* (”Ikuiset virolaiset”, 1937–1940) ja kertomuskokoelmat *Kotkapoeg* (”Kotkanpentu”, 1932), *Reisijad lõppjaamas* (”Pääteasemalla”, 1934), *Reamees Mattias* (”Rivimies Mattias”, 1935) kuvaavat kriittisesti sotienvälistä Viroa. Psykologista ihmiskuvausta edustavat kokoelma *Esimesed meheteod* (”Ensimmäiset sankariteot”, 1936) ja näytelmä *Viirastused* (”Haamut”, 1939).

Vuodesta 1940 lähtien Jakobson työskenteli lehtimiehenä ja kirjakustantamon päätoimittajana. Vuonna 1942 hän liittyi NKP:n jäseneksi. Hän toimi Neuvostoliiton korkeimman neuvoston edustajana ja vuosina 1950–1958 Viron SNT:n korkeimman neuvoston puhemiehistön puheenjohtajana sekä Neuvostoliiton korkeimman neuvoston puhemiehistön varapuheenjohtajana. 

Toisen maailmansodan aikana Jakobson julkaisi kertomuskokoelmat *Tules ja veres* (”Tulessa ja veressä”, 1942) ja *Hiiglaste tee* (”Jättiläisten tie”, 1944). Viron yhteiskunnallisia ristiriitoja kuvaavat näytelmät *Elu tsitadellis* (”Elämä linnoituksessa”) ja * Võitlus rindejooneta* (”Taistelu ilman rintamaa”, molemmat 1946) palkittiin Stalin-palkinnolla. Kansainvälistä ideologista taistelua käsittelevät *Kaks leeri* (”Kaksi leiriä”, 1948), *Öö ja päeva piiril* (”Yön ja päivän rajalla”, 1950) ja *Šaakalid* (”Šakaalit”, 1951). Näytelmä *Vana tamm* (”Vanha tammi”, 1954) on suunnattu vanhentuneita perinteitä vastaan. Jakobsonin muita sodanjälkeisiä teoksia ovat draamakronikka *Tormisõlmed* (”Myrskyn solmuja”, 1962), kertomuskokoelmat *Kasvutung* (”Kasvunhalu”, 1949), *Tulikuum päev* (”Kuuma päivä”, 1949) sekä satukokoelma ”Satakieli ja vaskikäärme” (*Ööbik ja vaskuss*, 1947). Jakobsonin teoksia käännettiin aikanaan useille Neuvostoliiton kielille. Vuonna 1947 hän sai Viron SNT:n kansankirjailijan arvonimen.

## Suomennettuja teoksia
* *Satakieli ja vaskikäärme*. Suom. Elina Timonen. Petroskoi: Karjalan ASNT:n valtion kustannusliike, 1958.

## Aiheesta muualla
* Kratkaja literaturnaja entsiklopedija: August Jakobson
Pyhän Pietarin ja Paavalin luterilainen kirkko

**Pyhän Pietarin ja Paavalin luterilainen kirkko** (, ) on kirkkorakennus Pietarissa. Se sijaitsee Pienen ja Ison tallikadun välisessä korttelissa osoitteessa Nevski prospekt 22–24. Lähimmät metroasemat ovat Nevski prospekt ja Gostinyi dvor. Rakennuksen on suunnitellut arkkitehti Aleksandr Brjullov.

## Historia

Uusromaanista tyyliä edustava rakennus pystytettiin 1833–1838 vanhemman, vuonna 1730 avatun kirkon paikalle. Tätäkin aiemmin paikalla oli ollut Pietari Suuren käskystä 1708 perustettu puukirkko. Rakennuksessa on havaittavissa myös klassismin vaikutteita. Kirkon molemmin puolin sijaitsevat asuintalot muodostavat kirkon edustalle pienen aukion, jota reunustaa valurautainen ristikkoaita. Julkisivua koristavat keskellä holvikaari ja pylväikkö sekä reunoilla symmetriset kulmatornit. Sisäänkäyntiä vartioivat Pietarin ja Paavalin patsaat, evankelistoja kuvaavat reliefit ja katon kruunaava enkelipatsas ovat Agostino Triscornin ja Theodore Jacquesin käsialaa.

Kirkko kuului Pietarin toiseksi suurimmalle luterilaiselle seurakunnalle, joka koostui lähinnä saksalaisesta keskiluokasta ja baltiansaksalaisesta aatelistosta. 1900-luvun alussa seurakunnassa oli noin 15&nbsp;000 jäsentä. Jumalanpalvelusten liturgisena kielenä oli saksa. Seurakunta ylläpiti erilaisia hyväntekeväisyyslaitoksia ja saksankielistä koulua Petrischulea.

Kirkko suljettiin vuonna 1937, minkä jälkeen sitä käytettiin varastona. Vuosina 1958–1962 se muutettiin uimahalliksi. Alkuperäinen sisustus on kokonaan tuhoutunut. Rakennus palautettiin saksalaiselle luterilaiselle seurakunnalle vuonna 1992. Pitkällisen remontin jälkeen se otettiin uudelleen käyttöön vuonna 1997. Nykyään seurakunnassa on noin 600 venäjänsaksalaista jäsentä. Se kuuluu Venäjän, Ukrainan, Kazakstanin ja Keski-Aasian evankelis-luterilaiseen kirkkoon.

## Lähteet

## Aiheesta muualla
* Apostoli Pietarin kirkko Pietari-tietosanakirjassa
Hannu Forsberg

**Hannu Tapio Forsberg** (s. 8. marraskuuta 1959 Polvijärvi) on suomalainen oopperalaulaja, äänialaltaan bassobaritoni.

Forsberg opiskeli laulua Joensuun konservatoriossa ja Sibelius-Akatemian oopperakoulutuksessa. Hänen opettajinaan toimivat muun muassa Jorma Elorinne, Gerhard Kahry ja Tom Krause. Vuodesta 1997 alkaen hän on kuulunut Suomen Kansallisoopperan solistikuntaan. Lisäksi hän on vieraillut muun muassa Erfurtin, Mikkelin, Oulun, Tampereen ja Vantaan oopperoissa sekä Savonlinnan Oopperajuhlilla.

Forsbergin esittämiä rooleja Suomen Kansallisoopperassa ovat olleet muun muassa Figaro *[[Figaron häät|Figaron häissä]]*, Alidoro *[[La Cenerentola]]ssa*, Oroveso *[[Norma (ooppera)|Norma]]ssa*, Simana Arhippaini *[[Punainen viiva (ooppera)|Punaisessa viivassa]]*, Don Basilio *[[Sevillan parturi]]ssa* ja Sarastro *[[Taikahuilu]]ssa*. 

Forsberg on Lappeenrannan valtakunnallisten laulukilpailujen miesten sarjan voittaja vuodelta 1992. 

## Lähteet
Galina Nikolajeva

**Galina Jevgenjevna Nikolajeva** (, oikealta sukunimeltään *Voljanskaja*, Воля́нская; 18. helmikuuta (J: 5. helmikuuta) 1911 Tomskin läänin Usmankan kylä – 18. lokakuuta 1963 Moskova) oli venäläinen neuvostokirjailija.

Galina Nikolajeva syntyi opettajan perheeseen. Vuosina 1929–1935 hän opiskeli Gorkin lääketieteellisessä instituutissa, työskenteli sen jälkeen korkeakouluopettajana ja toisen maailmansodan aikana sotilaslääkärinä. Nikolajevan ensimmäiset runot ilmestyivät vuonna 1939. Vuodesta 1945 lähtien hän toimi etupäässä kirjailijana ja journalistina. Vuodesta 1954 hän kuului Neuvostoliiton ja Venäjän SFNT:n kirjailijaliittojen hallituksiin.

Nikolajevan ensimmäinen romaani oli sodanjälkeisestä maatalouden jälleenrakentamisesta kertova ”Elonkorjuu” (*Žatva*, 1950), josta hän sai Stalin-palkinnon. Samaa teemaa jatkaa ”Kertomus KTA:n johtajasta ja yliagronomista” (*Povest o direktore MTS i glavnom agronome*, 1954). Romaani ”Insinööri Bahirev” (oik. ”Taistelu matkalla”, *Bitva v puti*, 1957) kuvaa uudistajan ja vanhakantaisen puoluetyötekijän välistä kamppailua. Romaanin rakkausjuoni herätti aikanaan vilkasta keskustelua. Nikolajeva laati Stanislav Radzinskin kanssa proosateoksiinsa perustuvia näytelmiä. Hänen teoksiensa pohjalta on kuvattu myös elokuvia.

## Suomennettuja teoksia
* *Elonkorjuu*. Romaani. Suom. Leo Holm. Petroskoi: Karjalais-suomalaisen SNT:n valtion kustannusliike, 1954.
* *Kertomus KTA:n johtajasta ja yliagronomista*. Suom. Vuokko Ahveninen. Petroskoi: Karjalais-suomalaisen SNT:n valtion kustannusliike, 1956.
* *Insinööri Bahirev*. Romaani. Suom. Jussi Pakkanen. Petroskoi: Karjalan ASNT:n valtion kustannusliike, 1960.

## Lähteet

## Aiheesta muualla
* Kratkaja literaturnaja entsiklopedija: Galina Nikolajeva
Fjodor Panfjorov

**Fjodor Ivanovitš Panfjorov** (; 2. lokakuuta (J: 20. syyskuuta) 1896 Saratovin läänin Pavlovkan kylä – 10. syyskuuta 1960 Moskova) oli venäläinen neuvostokirjailija.

Fjodor Panfjorov syntyi köyhään talonpoikaisperheeseen. Varojen puutteen takia hän joutui jättämään kesken opiskelun Volskin opettajaseminaarissa. Lokakuun vallankumouksen jälkeen hän työskenteli paikallislehden toimituksessa, NKP(b):n kihlakuntakomiteassa ja perustamassaan maatalouskommuunissa. Ensimmäiset kaunokirjalliset teokset ilmestyivät vuonna 1920. Vuonna 1926 Panfjorov liittyi NKP:hen, vuosina 1924–1931 hän työskenteli *Krestjanski žurnal* -lehden toimittajana ja vuosina 1931–1960 pienin väliajoin *Oktjabr*-kirjallisuuslehden päätoimittajana. 1920-luvulla hän toimi Venäjän proletaarikirjailijoiden yhdistyksen johdossa ja vuodesta 1934 lähtien Neuvostoliiton kirjailijaliiton hallituksen jäsenenä. Kirjailija oli 1930–1950-luvuilla myös Neuvostoliiton korkeimman neuvoston edustajana.

Panfjorovin pääteos on maatalouden kollektivisointia kuvaava laaja romaani ”Sieramäki” (*Bruski*, 1928–1933). Aikanaan romaani sai viranomaisten tuen, mutta muun muassa Maksim Gorki arvosteli sitä voimakkaasti naturalismista ja vulgaarista kielenkäytöstä. Toisen maailmansodan jälkeen Panfjorov kirjoitti tendenssimäisen romaanitrilogian *Borba za mir* (”Taistelu rauhan puolesta”, 1945–1947), *V strane poveržennyh* (”Voitettujen maassa”, 1948), *Bolšoje iskusstvo* (”Suuri taide”, 1939), jonka kahdesta ensimmäisestä osasta hän sai Stalin-palkinnon. Vuosina 1953–1960 kirjoitettu trilogia *Volga matuška-reka* (”Volga, Volga, äiti armas”) häilyy Stalinin ajan arvostelun ja puolustelun välillä. Näiden myöhempien teosten taiteellista arvoa pidetään mitättömänä.

## Suomennettuja teoksia
* *Sieramäki*. Romaani. 1. kirja. Suom. Lea Helo. Leningrad: Kirja, 1931.
* *Sieramäki*. Toinen kirja. Suom. Lea Helo. Leningrad: Kirja, 1932.
* *Sieramäki*. Kolmas kirja, Varmoin askelin. Suom. Lea Helo. Leningrad: Kirja, 1934.

## Lähteet

## Aiheesta muualla
* Kratkaja literaturnaja entsiklopedija: Fjodor Panfjorov
Kent Forsberg

**Kent Forsberg** (s. 1947) on ruotsalainen jääkiekkovalmentaja, joka on valmentanut muun muassa Ruotsin jääkiekon pääsarjassa Elitserienissä pelaavaa MODO:ta sekä Ruotsin jääkiekkomaajoukkuetta. Maajoukkueessa Forsberg on voittanut MM-kultaa (1998) ja MM-hopeaa (1997).

Kent Forsberg on jääkiekkoilija Peter Forsbergin isä, ja heillä on yhteinen yritys Forspro, joka muun muassa valmistaa kenkiä.
Työväenjärjestöjen Tiedonantaja

**Työväenjärjestöjen Tiedonantaja** oli Helsingissä ilmestynyt sanomalehti, joka perustettiin  1923, kun Suomen Työmies oli lakkautettu. Lehti lakkautettiin 1930. Lehti oli Sosialistisen työväen ja pienviljelijöiden vaalijärjestön pää-äänenkannattaja.

## Historia
*Työväenjärjestöjen Tiedonantajaa* alettiin julkaista syyskuussa 1923. Tarve uudelle lehdelle syntyi sen jälkeen, kun Suomen Sosialistinen Työväenpuolue ja sen lehdistö kiellettiin. Kevääseen 1924 asti *Työväenjärjestöjen Tiedonantaja* oli ainoa laitavasemmiston päivittäinen sanomalehti. Alkuvaiheessa projektin kantava voima oli ''Suomen Työmiehen'' entinen päätoimittaja Väinö Vuorio apunaan Emil Paajanen.

*Työväenjärjestöjen Tiedonantajaa* painettiin kommunistien omistamassa Osakeyhtiö Työn kirjapainossa, jolle lehti aiheutti huomattavia taloudellisia menetyksiä. *Työväenjärjestöjen Tiedonantajan* levikki jäi pienemmäksi kuin edeltäjänsä *[[Suomen Työmies (1920–1923)|Suomen Työmiehen]]*. Se oli alussa noin 8&nbsp;000 ja kesällä 1926 jo 11&nbsp;250. SKP avusti *Työväenjärjestöjen Tiedonantajaa* taloudellisesti, ja lehti sai varoja myös muun muassa sesonkijulkaisujen ja kalentereiden myynnistä. Tukea tuli lisäksi amerikansuomalaisilta kommunisteilta. Puolue pyrki valvomaan lehden linjaa, ja esimerkiksi Kullervo Manner vaati linjaa jyrkemmäksi kirjeessä, joka hän lähetti Pietarista lokakuussa 1923.

Vasemmiston lehtiä vastaan nostettiin 1920-luvulla usein painokanteita. *Työväenjärjestöjen Tiedonantajankin* ilmestyminen estettiin muun muassa vuoden 1925 kunnallisvaalien aikaan. Kesällä 1930 viranomaiset estivät *Työväenjärjestöjen Tiedonantajan* ilmestymisen lopullisesti lapuanliikkeen vaatimuksesta muiden vasemmistolehtien tapaan. Viimeinen numero ilmestyi 13. kesäkuuta. Viimeisen pääkirjoituksen otsikkona oli ”Sinä olet voittanut, lapualainen!”. Sen jälkeen kommunistit julkaisivat maanalaista *SKP:n Tiedonantaja* -nimistä lehteä. 

Entinen Työväenjärjestöjen Tiedonantajan yksikerroksinen Kotkankatu 9:ssä sijainnut kirjapainotalo tuhoutui tulipalossa 25. tammikuuta 1935. Talon omisti tällöin Floora Teknillinen Tehdas Oy. Talon kolmikerroksinen kivestä rakennettu piharakennus, jossa sijaitsivat kaupungin miesten työtuvat säilyi kuitenkin vahingoittumatta. 

## Toimittajia

* Hugo Ahokanta
* Toivo Antikainen
* Ville Honkanen (*E-o*)
* Yrjö Leino (*A. Tammi*, *A. T-i*)
* Toivo Hjalmar Långström
* Santeri Mäkelä (*Talonpoika*)
* Hannes Mäkinen (*M. S.*)
* August Niemistö
* Emil Paajanen
* Rudolf Parviainen (vastaava toimittaja 10/1929–?)

* Mauritz Rosenberg (*Pentti Pouttu*)
* Yrjö Sirola
* Emil Tabell
* Antti Aaponpoika Timonen (*Inkvisiittori*)
* Emil Tuomi
* Väinö Vuorio (*A. O.*) 
* Niilo Wälläri (1927–1929)
* Armas Äikiä (*S. Räikiä*)

## Lähteet

## Aiheesta muualla
* ''Työväenjärjestöjen Tiedonantaja'' (1923–1929) digitoituna kansalliskirjastossa
Blero

**Blero**, oik. **Blerim Muharremi**, on R&B-laulaja ja tanssija. Etniseltä taustaltaan hän on Kosovon albaani.

Bleron läpimurto tapahtui vuonna 2005 singleillä *Kthehu ti * ("palaa takaisin") ja *Papritur* ("Odottamatta"). Albumi *Blero* vuodelta 2006 on ollut Blero toistaiseksi suurin menestys. Eräs hänen suosittu laulunsa on "Can't you see". Hän kihlautui 27. heinäkuuta 2009 näyttelijä Teuta Krasniqin kanssa. 

## Lähteet
Yhdistetyn maailmancup 2009–2010

**[[Yhdistetty|Yhdistetyn]] maailmancup 2009–2010** alkoi 28. marraskuuta 2009 Kuusamossa ja päättyi 14. maaliskuuta 2010 Oslossa. Kauden aikana järjestettiin 19 henkilökohtaista kilpailua ja kaksi joukkuekilpailua. 

## Kilpailukalenteri

## Maailmancupin loppupisteet

### Kokonaiscup

### Maiden välinen cup

## Lähteet
* 
* Tulokset Kansainvälisen Hiihtoliiton sivuilla, fis-ski.com 
* Maailmancupin tilanne Kansainvälisen Hiihtoliiton sivuilla , fis-ski.com
Novosibirskin metro

**Novosibirskin metro** () on Novosibirskin kaupungin suurimmalta osaltaan maanalainen metrojärjestelmä. Sen rakentaminen aloitettiin vuonna 1979. 

## Linjasto
Metrolinjoja on kaksi, joilla on pituutta yhteensä noin 16&nbsp;km ja asemia&nbsp;14.
Linjalta toiselle vaihto on mahdollista tehdä risteämiskohdassa sijaitsevien Sibirskajan ja Krasnyi prospektin asemien välistä yhdyskäytävää käyttäen.
Metro on toiminnassa päivittäin kello 6.00&ndash;24.00.

## Metrosilta
Ob-joen ylittävä maailman pisin katettu metrosilta otettiin käyttöön tammikuussa 1986. Se yhdistää Leninskajan linjalla sijaitsevat Studentšeskajan ja Retšnoi vokzalin asemat toisiinsa.

## Lähteet

## Aiheesta muualla

* Virallinen sivu
Koveron perinnetila

**Koveron perinnetila** on kruununmetsätorppa Ikaalisissa Seitsemisen kansallispuistossa. Sen hoidosta vastaa Metsähallitus, joka osti sen takaisin valtiolle 1970.

Metsätorppa on perustettu 1859, ja siellä on asuttu 1960-luvulle. Sitä on entisöity lähinnä talkootyönä 1920–1930-luvun asuun. Maisemanhoito tehdään pääasiassa vanhan ajan menetelmin.

## Katso myös
* Korteniemen perinnetila
* Telkkämäen perinnetila

## Lähteet

## Aiheesta muualla
* 
* Lisätietoa matkailijalle
Archaster typicus

***Archaster typicus*** on ruskeansävyinen  meritähtilaji, jota tavataan Indopasifisella merialueella. Se on halkaisijaltaan sakaran kärjestä toiseen noin 10&nbsp;cm ja kapeasakaraisempi kuin monet muut meritähtilajit. Väri ja kuviointi vaihtelevat, ja niissä yhdistyvät ruskean ja beigen vivahteet. Laji syö detritusta eli pohjalle kertyvää eloperäistä jätettä.

Meritähden levinneisyysalueena on Indopasifinen merialue Malediivelta Havaijille ja Kiinasta Australiaan.

## Lähteet

## Aiheesta muualla
*Archaster typicus  Aquarium Wiki
Mustapyrstöpreussinahven

**Mustapyrstöpreussinahven** (*Dascyllus melanurus*) on koralliahveniin kuuluva kala.

## Koko ja ulkonäkö
Mustapyrstöpreussinahven kasvaa noin 8&nbsp;cm pitkäksi. Siinä on valkoisella pohjalla neljä selvää pystyraitaa: etummainen menee silmän läpi, takimmainen pyrstössä ja kaksi muuta sillä välillä.

## Levinneisyys ja elinympäristö
Mustapyrstöpreussinahven elää Tyynenmeren länsiosissa Sumatralta Vanuatulle, pohjoisessa Ryūkyūsaarille, etelässä Uuteen-Kaledoniaan. Se pysyttelee suojaisissa laguuneissa, satamissa ja jokisuissa. Toisinaan sitä tavataan avomerelläkin, yleensä *[[Acropora]]*-korallien oksien joukossa.

## Käyttäytyminen ja ravinto
Mustapyrstöpreussinahven on parvikala, joka syö eläinplanktonia. Se on perinteisesti suosittu meriakvaariokala, mutta saattaa tulla vanhemmiten aggressiiviseksi.

## Lähteet
William Joyce

**William Joyce**, kutsumanimeltään *[[Lord Haw-Haw]]*, (24. huhtikuuta 1906 New York – 3. tammikuuta 1946 Lontoo) oli amerikanirlantilainen fasistipoliitikko, joka teki toisen maailmansodan aikana Saksasta käsin englanninkielisiä propagandalähetyksiä. Joyce oli Yhdysvaltain kansalainen, mutta hän asui pitkään Yhdistyneessä kuningaskunnassa ja sai vuonna 1933 itselleen maan passin ilmoittamalla hakemuksessaan olevansa syntyperäinen Britannian kansalainen. Oikeudessa sodan jälkeen katsottiin, että passin hankkiminen merkitsi sitoutumista uskollisuuteen Britanniaa kohtaan, ja hänet tuomittiin kuolemaan maanpetoksesta.. Saksan kansalaisuuden Joyce sai vuonna 1940.

William Joycen vanhemmat olivat Michael ja Gertrude Emily Joyce. Isä Michael oli muuttanut Irlannista Yhdysvaltoihin ja saanut maan kansalaisuuden 1894. William syntyi 1906 ja kolme vuotta myöhemmin perhe muutti takaisin Irlantiin, ja sieltä Englantiin vuonna 1921. 1930-luvulla Joyce oli Oswald Mosleyn johtaman British Union of Fascists -puolueen jäsen, kunnes hän 1937 perusti oman National Socialist League -puolueen. Elokuun 26. päivä 1939 Joyce muutti Saksaan. Joycen sisar on kertonut myöhemmin, että MI5:n agentti oli antanut vihjeen suunnitteilla olevasta Joycen pidätyksestä. Hän aloitti propagandalähetykset Saksasta myöhemmin samana vuonna. Lempinimensä *Lord Haw-Haw* hän sai 18. syyskuuta 1939 julkaistusta Jonah Barringtonin kirjoittamasta Daily Express -lehden artikkelista, jossa kuvattiin propagandalähetysten tekijän yläluokkaista puhetapaa. Tuossa vaiheessa lähetyksiä kuitenkin teki vielä Norman Baillie-Stewart, jonka puhetapaan kuvaus myös paremmin sopii.

Viimeisen lähetyksensä Joyce teki 30. huhtikuuta 1945, ilmeisesti humalassa, lopettaen sen sanoihin "Heil Hitler ja hyvästi." Hänet saatiin kiinni 28. toukokuuta Flensburgissa lähellä Tanskan rajaa, kun kaksi polttopuita keräämässä ollutta brittisotilasta tunnisti hänet äänen perusteella. Kiinnioton yhteydessä Joyce sai luodin jalkaansa, kun toinen sotilaista oli erehtynyt luulemaan Joycea aseistetuksi tämän ottaessa henkilöllisyyspapereita taskustaan.

Joyce oli elokuussa 1939 uusinut passinsa vuodeksi, joten aloittaessaan propagandalähetykset myöhemmin samana vuonna passin ollessa edelleen voimassa hän syyllistyi oikeuden tulkinnan mukaan maanpetokseen, vaikkei hän ollutkaan Yhdistyneen kuningaskunnan kansalainen. Joyce tuomittiin kuolemaan, ja hänet hirtettiin 3. tammikuuta 1946.

## Lähteet
Helmiherttuakala

**Helmiherttuakala** (*Centropyge vroliki*) on keisarikaloihin kuuluva kala.

## Koko ja ulkonäkö
Helmiherttuakala kasvaa 12&nbsp;cm pitkäksi. Sen vartalo on etuosastaan helmenharmaa, pyrstöä kohti väri tummenee ja itse pyrstö on lähes musta. Kylkievän edessä on ohut oranssi viiva.

## Alkuperä
Helmiherttuakala on kotoisin Tyynenmeren länsiosista.

## Käyttäytyminen ja ravinto
Helmiherttuakala saattaa olla aggressiivinen sukulaisiaan ja muita suunnilleen saman kokoisia kaloja kohtaan. Sitä pidetään riutta-akvaarioissa, missä se tarvitsee riittävästi suojaisia koloja. Se saattaa näykkiä koralleja ja jättiläissimpukoita. Ravinnokseen se syö levää ja sen joukossa elävää eläinplanktonia.

## Lähteet
Ingvar Lidholm

**Ingvar Natanael Lidholm** (24. helmikuuta 1921 Jönköping, Ruotsi – 17. lokakuuta 2017) oli ruotsalainen säveltäjä.

Lidholm opiskeli Tukholman kuninkaallisessa musiikkikorkeakoulussa viulunsoittoa ja orkesterinjohtoa sekä Hilding Rosenbergin opettamana säveltämistä. Hän suoritti jatko-opintoja Italiassa, Ranskassa ja Sveitsissä. Vuosina 1947–1956 hän oli Örebron sinfoniaorkesterin johtaja. Vuoteen 1965 hän johti Ruotsin yleisradion kamarimusiikkiosastoa. Tämän jälkeen, vuosina 1965–1975, hän toimi sävellyksen professorina Tukholman kuninkaallisessa musiikkikorkeakoulussa.

Lidholm on säveltänyt yhden oopperan, yhden televisio-oopperan, orkesteriteoksia, kamarimusiikkia, kantaatteja, kuoromusiikkia ja lauluja.

## Lähteet
Fromia heffernani

**Fromia heffernani** on suklaanruskea  meritähtilaji. Sen keskiosa ja sakaroiden kärjet ovat kokonaan ruskeat, sakaroiden tyvissä on vaaleita pyöreitä pilkkuja.

## Levinneisyys
Näitä meritähtiä tavataan koralliriutoilta 5–45 metrin syvyydestä Tyynenmeren keskisestä länsiosasta Filippiineiltä Salomoninsaarille ja Suurelle valliriutalle asti.

## Lähteet

## Aiheesta muualla
*Valokuva L. Jackson
The Slip

**The Slip** (**Halo 27**) on Nine Inch Nailsin kahdeksas studioalbumi, joka ilmestyi 5. toukokuuta 2008. Heinäkuussa 2008 levystä ilmestyi CD-versio, joka sisältää myös DVD:n, jossa on harjoitusliveversiot viidestä levyn kappaleesta.

Albumi nousi Suomen virallisen listan sijalle 24.

## Kappaleet
#
#
#
#
#
#
#
#
#
#

### Rajoitetun painoksen DVD
#"1,000,000" (Live)
#"Letting You" (Live)
#"Discipline" (Live)
#"Echoplex" (Live)
#"Head Down" (Live)

## Arvostelut
* Metacritic: 78/100
* Allmusic: 
* Pitchfork Media: 7.5/10
* Rolling Stone: 
* Soundi: 

## Lähteet
San Sebastián de los Reyes

**San Sebastián de los Reyes** on kunta Madridin itsehallintoalueella, Keski-Espanjassa. Se sijaitsee noin 18 kilometriä pohjoiseen pääkaupunki Madridista. San Sebastián de los Reyes on perustettu vuonna 1492.  

Vuoden 2016 alussa San Sebastián de los Reyesin asukasluku oli 86 206.  Sen pinta-ala on 59 neliökilometriä. Väestötiheys on noin 1461 as./km².

## Kuvia


Tiedosto:Dehesa Boyal de San Sebastián de los Reyes - 11.jpg|Dehesa Boyal -luonnonpuisto
Tiedosto:San Sebastián de los Reyes - Iglesia de San Sebastián 01.jpg|Iglesia de San Sebastián Mártir
Tiedosto:San Sebastián de los Reyes - Museo Etnográfico El Caserón.jpg|Etnografinen museo
Tiedosto:San Sebastián de los Reyes - Teatro Auditorio Adolfo Marsillach 2.jpg|Teatteri ja auditorio Adolfo Marsillach
Tiedosto:Polideportivo Dehesa Boyal - 01.jpg|Liikuntakeskus
Tiedosto:San Sebastián de los Reyes 04.jpg
Tiedosto:San Sebastián de los Reyes 06.jpg
Tiedosto:San Sebastián de los Reyes - Edificio Maral 15.jpg
Tiedosto:San Sebastián de los Reyes - Edificio Louis Pasteur (sedes corporativas de Arval y Bombardier) 01.jpg
Tiedosto:San Sebastián de los Reyes - Centro Comercial Plaza Norte 2 (05).jpg


## Lähteet

## Aiheesta muualla
Vesisenttimetri

**Vesisenttimetri** tai **senttimetri vesipatsasta** (tunnus **cmH<sub>2</sub>O**) on harvemmin käytetty paineen yksikkö . Se vastaa yhden senttimetrin korkuisen vesipatsaan aiheuttamaa hydrostaattista painetta normaalissa putoamiskiihtyvyydessä vesimassan ollessa tiheimmillään eli 4 °C:n lämpötilassa .

;Vertailua muihin yksiköihin:
:

Yksiköstä on ollut käytössä myös muoto **millimetri vesipatsasta** (tunnus **mm&nbsp;H<sub>2</sub>O** tai **mmvp**), joka on 9,806&nbsp;65&nbsp;Pa eli kymmenesosa senttimetristä vesipatsasta.

## Lähteet
Yhdysvaltain standardisointi- ja teknologiainstituutti

**Yhdysvaltain standardisointi- ja teknologiainstituutti** (, lyh. **NIST**) on Yhdysvaltain kauppaministeriön alainen virasto, jonka tehtävänä on kehittää ja edistää mittaustekniikoita, standardeja ja tekniikkaa. Virasto tunnettiin vuosina 1901–1988 nimellä **National Bureau of Standards** (**NBS**).

NISTin päämaja sijaitsee Gaithersburgissa, Marylandissä. Sillä on toimipiste myös Boulderissa, Coloradossa. NIST työllistää yhteensä 2&nbsp;900 tieteilijää, insinööriä, teknikkoa ja tuki- sekä johtohenkilöä.

NIST julkaisee FIPS-standardeja.

## Lähteet

## Aiheesta muualla

*National Institute of Standards and Technologyn kotisivut
Hironobu Kageyama

**Hironobu Kageyama** (s. 18. helmikuuta 1961) on japanilainen laulaja. Hän on ollut aktiivinen vuodesta 1977 ja laulaa usealla eri musiikkityylillä J-rockista balladeihin. Kuusitoistavuotiaana hän perusti luokkalaistensa Hiroyuki Tanaka (basisti) ja Akira Takasaki (kitaristi) kanssa rockyhtyeen Lazy, johon he löysivät pian koulunsa rumpalin Munetaka Higuchi ja kosketinsoittajaksi Shunji Inouen. Bändin nimi on otettu Deep Purple yhtyeen kappaleesta Lazy. Bändi hajosi 1980-luvun alkupuolella ja Hironobu siirtyi soolouralle. 

Hänen suosionsa kasvoi rajusti kun hän siirtyi esittämään tunnusmusiikkeja anime- sekä tokusatsu-sarjoille. Hironobu saavutti eräänlaisen kulttimaineen kun hänen tunnetuin singlensä "Cha-La Head-Cha-La" julkaistiin. Tämä kappale tunnetaan alkuperäisen *[[Dragon Ball Z]]*-animesarjan tunnusmusiikkina ja sarjan fanien keskuudessa häntä kutsutaan joskus lempinimellä "Mr.DBZ". Kageyama tunnetaan faniensa keskuudessa myös nimellä *Kami* tai *Kei*. Hänen useita rock-kappaleitaan on käännetty väärin onomatopoeettisesti suomeksi, ja niitä esitetään YouTubessa. japaniksi *misheard*-versiot tunnetaan nimellä *soramimi* tai *soramimi kashi*. Niistä ehkä tunnetuin ja suosituin lienee *Kishin Douji ZENKI*, joka on käännetty suomeksi muotoon *Kenkiin*.

## Albumit
* 
* 
* 
* 
* 
* 
* 
* 
* 
* 

## Katso myös
* Dragon Ball
* Väärin kuullut laulunsanat

## Aiheesta muualla
* Hironobu Kageyaman kotisivu
* Kei - Kenkiin, suom. sanat:  The Kassitus (yli 1 miljoona katselukertaa)
Alho Alhoniemi

**Alho Esa Vesa Alhoniemi** (s. 14. toukokuuta 1933 Suomussalmi) on suomalainen fennougristiikan emeritusprofessori. Hän väitteli tohtoriksi vuonna 1967. Alhoniemi toimi Turun yliopiston suomen kielen apulaisprofessorina vuosina 1969–1971 ja suomalais-ugrilaisen kielentutkimuksen professorina vuodesta 1971 vuoteen 1996, jolloin hän jäi eläkkeelle. Alhoniemi oli Suomen Kielen Seuran esimies 1971–1979.

Alhoniemi valittiin Suomalaisen Tiedeakatemian jäseneksi vuonna 1981.

Alho Alhoniemen puoliso on ollut vuodesta 1958 professori Pirkko Alhoniemi.

## Julkaisuja
* Osmo Ikola, Alho Alhoniemi, Päivi Rintala & Kaarina Visakanto, *Nykysuomen käsikirja*, 1971
* *Sivistyssanakirja*, 1981
* *Marin kielioppi*, 1985
* *Marin kielen lukemisto sanastoineen*, 1986
* Alho Alhoniemi, Nina Agafonova & Mihail Mosin *Suomalais-ersäläinen sanakirja*, Turun yliopisto 1999 

## Lähteet
Keittiöväittely

**Keittiöväittely** oli joukko Yhdysvaltain varapresidentin Richard Nixonin ja Neuvostoliiton pääministerin Nikita Hruštšovin välillä 24. heinäkuuta 1959 käytyjä, ennalta valmistelemattomia keskusteluja. Keskustelut tapahtuivat Moskovassa, jonne Yhdysvallat olivat rakentaneet messut, joissa esiteltiin muun muassa talo, jollaiseen ”jokaisella amerikkalaisella oli varaa”. Talossa oli runsaasti työtä helpottavia ja aikaa säästäviä koneita, joiden oli tarkoitus esitellä Yhdysvaltain kapitalistisen kuluttajamarkkinan hedelmiä.

## Tausta

Keittiöväittely oli Yhdysvaltain ja Neuvostoliiton johtajien ensimmäinen tapaaminen vuoden 1955 Geneven huippukokouksen jälkeen. Keskusteluja käytiin messualueen useissa paikoissa, mutta ne keskittyivät mallitalon keittiöön, joka oli jaettu kahtia, jotta sitä voitiin tarkastella helpommin. 

Johtajat keskustelivat kapitalismin ja kommunismin saavutuksista vuonna 1957 tapahtuneen Sputnikin laukaisun aloittaman kylmän sodan eskaloitumisen alla. Useimmat amerikkalaiset pitivät Nixonia väittelyn voittajana. Väittely tallennettiin värilliselle videonauhalle ja keskustelun kuluessa Nixon toi esiin useita Yhdysvaltain kehittämiä tuotteita, kuten astianpesukoneet, ruohonleikkurit ja supermarketit. Nixon painotti kotitalouksissa hyödynnettäviä keksintöjä. 

Hruštšov vastasi painottamalla Neuvostoliiton keskittyvän ”tärkeisiin asioihin” luksusesineiden sijasta. Satiirinomaisesti Hruštšov kysyi Nixonilta onko olemassa konetta, joka työntää suuhun ruokaa ja painaa sen kurkusta alas. Lopulta keskustelijat tulivat siihen tulokseen, että molempien maiden tulisi olla avoimempia toisilleen. 

Mallitalon keittiön suunnitteli arkkitehti Andrew Geller.

## Televisionäkyvyys ja reaktio Yhdysvalloissa

Yhdysvalloissa kolme suurta televisioyhtiötä näytti keskustelun heti seuraavana päivänä 25. heinäkuuta. Neuvostoliittolaiset protestoivat, koska Nixon ja Hruštšov olivat sopineet, että keskustelu näytetään samanaikaisesti sekä Yhdysvalloissa että Neuvostoliitossa. Neuvostoliitossa keskustelu näytettiin 27. heinäkuuta myöhään illalla ja vain osa Nixonin puheenvuoroista oli käännetty. 

Yhdysvaltalainen reaktio oli aluksi jakautunut. *[[New York Times]]* kuvasi tapahtumaa poliittiseksi tempuksi, mutta toisaalta *[[Time]]* ylisti Nixonia.

Keskustelun epädiplomaattisesta luonteesta huolimatta Nixon saavutti suosiota Moskovan-vierailunsa ansiosta ja paransi huomattavasti mahdollisuuksiaan republikaanien presidenttiehdokkaaksi seuraavan vuoden presidentinvaaleihin.

## Aiheesta muualla
*Alkuperäinen nauhoitus, Osa 1 ja Osa 2 (YouTube) 
*Tiivistelmä väittelystä tekstikäännöksenä, Ashbrook Center for Public Affairsin projekti 
*Väittelyn kattavampi tekstikäännös
Hoboken

**Hoboken** on kaupunki New Jerseyssä Yhdysvalloissa. Se sijaitsee Hudsonin piirikunnassa New Yorkin Manhattanin keskiosasta länteen Hudsonjoen länsirannalla. Hobokenissa on 40&nbsp;557 asukasta (2008). Se on pinta-alaltaan 5,1 neliökilometriä ja siitä maa-alaa on 3,3 neliökilometriä.

Hoboken kuuluu New Yorkin metropolialueeseen. Kaupungissa pelattiin aikoinaan Yhdysvaltain ensimmäinen baseball-ottelu, ja kaupungissa on Stevens Institute of Technology, joka on Yhdysvaltain vanhimpia teknillisiä yliopistoja.

## Historia
Delawaret leireilivät nykyisen Hobokenin alueella, mutta siellä ei ollut vakituista asutusta, kun eurooppalaiset ostivat alueen. Michael Reyniersz Pauw osti delawareilta nykyisen Hobokenin ja Jersey Cityn alueen 1630.

Myöhemmin kaupungin alue siirtyi William Bayardin haltuun. Hän oli lojalisti, tory. Yhdysvaltain vapaussodan aikana patriootit sytyttivät Bayardin maatilan tuleen 1780. Sodan jälkeen Bayardin maaomaisuus takavarikoitiin ja myytiin 90&nbsp;000 dollarilla John Stevensille, joka oli taistellut sodassa patrioottien puolella. Stevens suunnitteli Hobokenin muuttamista newyorkilaisten virkistysalueeksi. Stevens käynnisti Yhdysvaltain ensimmäisen säännöllisen höyrylauttapalvelun Hobokenista Manhattanille 1811. Hobokenissa pelattiin kesäkuussa 1846 Yhdysvaltain ensimmäinen baseball-ottelu. New York Nine voitti Knickerbockersin ottelussa 23–1.

Hobokenia rakennettiin vilkkaasti 1800-luvulla. Rakennuttajana oli Stevensin vuonna 1838 perustama Hoboken Land & Improvement Company. Hobokenin kunta (*township*) muodostettiin North Bergenistä 1849, ja kaupunginoikeudet se sai 28. maaliskuuta 1855.

Hoboken muuttui 1800- ja 1900-lukujen taitteessa teollisuuskaupungiksi, kun Stevensin suvun hallinnoima Hoboken Land & Improvement Company alkoi myydä maata teollisuusyrityksille. Noin 250 yritystä hankki toimitiloja Hobokenista 1900-luvun alussa ennen ensimmäistä maailmansotaa. Teollisuusalan työpaikkojen määrä kolminkertaistui vuosien 1889–1909 aikana.

## Lähteet

## Aiheesta muualla
Mountain Meadowsin verilöyly

**Mountain Meadowsin verilöyly** oli 7.–11. syyskuuta 1857 tapahtunut joukkomurha, jossa mormonien miliisin joukot hyökkäsivät Arkansasista Kaliforniaan matkalla ollutta siirtolaisten karavaania vastaan. Tapahtumat käynnistyivät hyökkäyksenä, josta kehkeytyi lopulta neljä päivää kestänyt piiritys, joka loppui, kun mormonit teloittivat jäljelle jääneet antautuneet siirtolaiset. Lähes kaikki siirtolaiset tapettiin – vain 17 alle 8-vuotiasta lasta jätettiin henkiin. Ruumiit jäivät paikoilleen kahden vuoden ajaksi, ja hengissä säilyneet lapset annettiin paikallisten mormoniperheiden kasvatettavaksi. Tapahtuma innoitti vuonna 2007 ilmestyneen elokuvan *[[September Dawn]]*.

Historioitsijat pitävät tapahtumia Utahin sodan aiheuttaman sotahysterian syynä sekä joidenkin mormonivaikuttajien, kuten Brigham Youngin syynä.

## Tapahtumat
Hyökkääjien tarkoituksena oli naamioida hyökkäys intiaanien toteuttamaksi, minkä takia osa heistä oli pukeutunut intiaaneiksi ja mukana oli myös paiute-intiaaneja. Isaak Haightin ja John D. Leen johtamina miliisit hyökkäsivät paikoilleen asettunutta karavaanikulkuetta vastaan, mutta hyökkäys pysähtyi siirtolaisten puolustukseen. Taistelu muuttui piiritykseksi, jonka aikana siirtolaiset saivat selville, että hyökkäyksen takana olivat mormonit eivätkä intiaanit. Tästä syystä miliisin komentaja William H. Dame määräsi kaikki siirtolaiset tapettaviksi. John D. Lee tuli kertomaan siirtolaisille, että hän oli neuvotellut aselevon intiaanien kanssa ja että siirtolaiset voisivat poistua alueelta turvallisesti. Mormonit johdattivat siirtolaiset pois heidän linnoitetuilta asemiltaan, minkä jälkeen nämä ammuttiin.

## Seuraukset
Vuonna 1859 aloitettiin liittovaltion tutkimukset asiasta. Tätä ennen tutkimuksia olivat tehneet lähinnä yksityishenkilöt. Yhdysvaltain sisällissota katkaisi tutkimukset vuosiksi 1861–1871. Vuonna 1874 tapahtumista tuomittiin yhdeksän henkilöä salaliitosta ja joukkomurhasta. Päätekijänä tuomittiin John D. Lee, joka teloitettiin ampumalla verilöylyn tapahtumapaikalla 3. maaliskuuta 1877.

## Lähteet

## Aiheesta muualla
Hoboken (täsmennyssivu)

**Hoboken** voi tarkoittaa seuraavia asioita:
*Hoboken, kaupunki New Jerseyssä, Yhdysvalloissa
*Hoboken, kaupunki Georgiassa, Yhdysvalloissa
*Hoboken, Antwerpenin alue
*"Hoboken", Operation Ivyn kappale
*Anthony van Hoboken, alankomaalainen musiikkitieteilijä
Kriketin SM-sarja 2008

**Kriketin SM-sarja 2008** käsitti kaksi erillistä sarjatasoa, SM50 ja SM40 -sarjat. Sarjat on nimetty ottelun maksimisyöttövuorojen (overs) mukaan. Helsinki CC voitti Suomen mestaruuden ja Bengal Tigers voitti SM40 -sarjan nousten kaudelle 2009 SM50 -sarjaan.
## SM 50

## SM 40

Ottelutuloksissa **lihavoitu** on aloittanut sisällä, alempi lukupari ilmoittaa palot. Enemmän juoksuja tehnyt on ottelun voittaja (voitto = 8 sarjapistettä), juoksujen mennessä tasan, kyseessä on tasapeli (4 pistettä). NR = ei tulosta (4 pistettä molemmille).
## Lähteet
* http://www.cricketfinland.com/cgi-bin/blosxom.cgi/Suomi/Valikko/Uutiset 
* http://www.vessix.kotisivukone.com/files/vessix.kotisivukone.com/Pesis/2008/2008_-_euroopan_krikettiliiga.xls
Pre-Creedence

**Pre-Creedence** on The Golliwogsin (myöhemmin Creedence Clearwater Revival) vuonna 1975 julkaistu kokoelma-albumi. Materiaali on vuosilta 1964–1967.

Albumin kaksi viimeistä kappaletta, "Porterville" ja "Call It Pretending", julkaistiin ensimmäisenä CCR-singlenä vuonna 1968.

## Kappaleet
#Don’t Tell Me No Lies 
#Little Girl (Does Your Mama Know) 
#Where You Been 
#You Came Walking 
#You Can’t Be True 
#You Got Nothin’ on Me 
#Brown-Eyed Girl 
#You Better Be Careful 
#Fight Fire 
#Fragile Child 
#Walking on the Water 
#You Better Get It Before It Gets You 
#Porterville 
#Call It Pretending 

## Kokoonpano
*John Fogerty – soolokitara, taustalaulu, laulu
*Stu Cook – basso, piano 
*Doug Clifford – rummut 
*Tom Fogerty – rytmikitara, laulu
Kazakstanin vaakuna

**Kazakstanin vaakuna** on Kazakstanin tunnus lipun ja kansallislaulun ohella. Se otettiin käyttöön 4. kesäkuuta 1992. 

Vaakunaan on taivaansiniselle pohjalle kuvattu kultaisella jurtan huippu, josta lähtee kultaisia säteitä. Vaakunan sivuilla on kaksi kultaista myyttistä siivekästä hevosta. Vaakunan yllä on kultainen viisisakarainen tähti. Vaakunan ympyrämuoto symboloi elämää ja ikuisuutta. Jurtan huippu symboloi perheen hyvinvointia, rauhaa ja rauhallisuutta. Vaakunan väreistä kulta symboloi Kazakstanin kansan valoisaa ja selkeää tulevaisuutta ja taivaansininen symboloi halua rauhaan, suostumusta, ystävyyttä ja ihmisten yhtenäisyyttä. Vaakunan alla lukee QAZAQSTAN (*"Kazakstan"* kazakiksi).

## Katso myös
*Kazahstanin sosialistisen neuvostotasavallan vaakuna

## Lähteet

## Aiheesta muualla
Kriketin SM-sarja 2007

Vuoden 2007 kriketin Suomen mestaruus ratkaistiin 45 syöttövuoron (overs) peleinä.

## SM 45

### Lohko A

### Lohko B

### Pudotuspelit

### Ottelut 5. sijasta

### Sarjan loppusijoitukset

* 1. SKK, Helsinki
* 2. FPC Hawks, Helsinki
* 3. Helsinki CC
* 4. Tampere CC
* 5. Espoo CC
* 6. Vantaa CC
* 7. Turku CC
* 8. FPC Eagles, Helsinki

## Lähteet

* http://www.cricketfinland.com/cgi-bin/blosxom.cgi/Suomi/Valikko/SM45 
* http://sites.google.com/site/tamperecc2/archive-news-results/results-2007
William Wilberforce

**William Wilberforce** (24. elokuuta 1759 Kingston upon Hull, Englanti – 29. heinäkuuta 1833 Lontoo, Englanti) oli englantilainen poliitikko ja evankelikaali. Cambridgen yliopistosta valmistunut Wilberforce valittiin parlamenttiin vuonna 1780, ja hän istui siellä vuoteen 1825 saakka.

## Ura parlamentissa
Wilberforce pyrki parlamenttiurallaan ajamaan sosiaalisia uudistuksia ja erityisesti parantamaan tehdastyöläisten asemaa. Orjakaupan Brittiläisen imperiumin alueella kieltäviä lakialoitteita hän teki 18 vuoden ajan, kunnes laki lopulta hyväksyttiin 1807. Hänen aloitteestaan asia tuli esille myös Wienin kongressissa, ja tuloksena oli orjakaupan kieltäviä kansainvälisiä sopimuksia. Wilberforcella oli merkittävä vaikutus parlamentin vuonna 1813 tekemään päätökseen sallia lähetyssaarnaajien pääsy Intiaan. Orjien vapauttamisesta imperiumin alueella päättänyt laki hyväksyttiin 1833. Politiikasta jo vetäytynyt Wilberforce kuoli pian lain hyväksymisen jälkeen. Hänet on haudattu Westminster Abbeyyn.

## Perhesuhteet
Vuonna 1797 William Wilberforce meni naimisiin Barbara Spoonerin kanssa. Heille syntyi kaksi tytärtä ja neljä poikaa. Yksi Wilberforcen pojista oli piispa Samuel Wilberforce.

## Lähteet

## Aiheesta muualla

* Wilberforcen elämäkerta The Wilberforce Schoolin sivuilla (Archive.org) 
* A Practical View of the Prevailing Religious System of Professed Christians, in the Middle and Higher Classes in this Country, Contrasted with Real Christianity
Kirgiisien sosialistisen neuvostotasavallan vaakuna

**Kirgiisien sosialistisen neuvostotasavallan vaakuna** oli Kirgiisien sosialistisen neuvostotasavallan tunnus. Se hyväksyttiin 23. maaliskuuta 1937 ja poistettiin käytöstä vuonna 1992.

Vaakunassa on kirgiisien kansantaiteella koristeltu kehys, johon on kuvattu Tienšan-vuoristo. Kehyksen ympärillä on maatalouden tunnuksia puuvillaa ja vehnäntähkiä. Vuoriston takaa nouseva aurinko symboloi kirgiisien tulevaisuutta, sirppi ja vasara sekä punainen tähti symboloivat kommunismin voittoa ja maailmanlaajuista kommunististen maiden yhteisöä. Puuvillaa ja vehnäntähkiä kiertävässä nauhassa lukee *Kaikkien maiden työläiset, liittykää yhteen!* venäjäksi, *"Пролетарии всех стран, соединяйтесь!"*, ja kirgiisiksi, *"Бардык өлкөлөрдүн пролетарлары, бириккиле!"*.
Azerbaidžanin sosialistisen neuvostotasavallan vaakuna

**Azerbaidžanin sosialistisen neuvostotasavallan vaakuna** oli Azerbaidžanin sosialistisen neuvostotasavallan tunnus. Se otettiin käyttöön vuonna 1937. Vaakunan suunnitteli graafikko Ruben Shhiyan.

Vaakunaan on kuvattu öljynporaustorni, joka symboloi Bakun laajoja öljykenttiä. Sen taakse on kuvattu nouseva aurinko, joka symboloi azerien tulevaisuutta. Sirppi ja vasara sekä punainen tähti symboloivat kommunismin voittoa ja maailmanlaajuista kommunististen maiden yhteisöä. Kuviota reunustaa maataloutta symboloivat vehnäntähkät ja puuvillat, joiden ympärille on kiedottu punainen nauha. Punaiseen nauhaan on kirjoitettu *"Kaikkien maiden työläiset, liittykää yhteen!"* azeriksi *"Бүтүн өлкəлəрин пролетарлары, бирлəшин!"* ja venäjäksi *"Пролетарии всех стран, соединяйтесь!"*.

Nahitševanin autonominen sosialistinen neuvostotasavalta käytti vaakunanaan Azerbaidžanin SNT:n vaakunaa jossa tekstejä oli muokattu.

## Katso myös
* Azerbaidžanin sosialistisen neuvostotasavallan lippu
* Azerbaidžanin sosialistisen neuvostotasavallan hymni
* Azerbaidžanin vaakuna

## Lähteet

* The national emblems of Azerbaijan SSR
Kriketin SM-sarja 2006

Vuoden 2006 Kriketin Suomen Mestaruus ratkaistiin 45 syöttövuoron pelein. 11 joukkueen runkosarjan jälkeen 4 parasta pelasivat mitaleista. Mestaruus meni Tampereelle.

## SM 45

### Semifinaalit

### Finaali

### Pronssiottelu

## Lähteet

* http://www.cricketfinland.com/cgi-bin/blosxom.cgi/Suomi/Valikko/SM45?_start=6
* http://www.cricketfinland.com/2006_45.html
Kriketin SM-sarja 2005

Kriketin SM-sarjaan 2005 osallistui 9 joukkuetta.

## SM 45

### Loppuottelu

* 10.9. Ruskeasuo, Helsinki

## Lähteet

* http://www.cricketfinland.com/2005_45.html